Iacuti
Iacuti, ipso vulgo саха, tr. sacha et in numero plurali сахалар, tr. sachalar, sunt gens indigena numerosissima Iacutiae (fere 50% populationis huius rei publicae Foederationis Russicae). Lingua Iacutorum est lingua Iacutica, nunc enim illi etiam Russice loquuntur. Iacuti religiosi ut plurimum Christiani Orthodoxi sunt. Nunc in mundo sunt circa 480 milia Iacutorum, quorum plus 466 milia in re publica Iacutia habitant (alii autem ut plurimum in aliis regionibus Siberiae et Orientis Extremi Russiae colunt). Iacuti sunt gens indigena numerosissima in Siberia Russica.